Дзяржаўная ўстанова адукацыі

«Грыцкавіцкі навучальна -педагагічны комплекс

дзіцячы сад - сярэдняя школа »

ЭКСКУРСІЯ НА МАЛОЧНА – ТАВАРНУЮ ФЕРМУ

 (канспект экскурсіі)

Сяргей Алена Вячаславаўна

сярэдняя спецыяльная адукацыя

1 кваліфікацыйная катэгорыя

аг. Грыцкевічы, 2022

 Узрост дзяцей: 4-6 гадоў;

 Тып маршруту: пешы

 Працягласць па часе: 2г.

 Адлегласць: 2000 м.

 Маршрут: дзіцячы сад – малочна-таварная ферма – дзіцячы сад

Мэта: пашырэнне ведаў аб умовах утрымання і догляду за цялятамі і каровамі, аб асаблівасцях іх паводзін і паўсядзённым жыцці.

Праграмныя задачы: пашыраць і ўдакладняць веды дзяцей аб працы жывёлаводаў. Падвесці дашкольнікаў да разумення важнасці і неабходнасці працы даяркі, цялятніцы, скотніка, ветэрынара. Пазнаёміць з асаблівасцямі догляду кароў (карміць, утрымліваць у цяпле, падтрымліваць чысціню кароўніка); выклікаць цікавасць па доглядзе кароў. Паказаць машыны, якія аблягчаюць працу людзей. Выхоўваць павагу да працы жывёлаводаў.

Падрыхтоўчая праца

1. Гутарка з поварам аб тым, колькі малака неабходна кожны дзень для таго каб быў смачны сняданак ці падвячорак у нашым дзіцячым садзе, гутарка «Аб малочных прадуктах», завучванне прыказак: «У каровы малако на языку», «Будзе на ферме корм - не страшная зіма», гутарка з дзецьмі аб правілах паводзін падчас паездкі ў аўтобусе, аб бяспечных паводзінах падчас экскурсіі па тэрыторыі фермы.

Ход экскурсіі:

Выхавальнік: Дзеці! Звярніце ўвагу на тое, якая чысціня на тэрыторыі фермы. Дзяцей сустракае загадчык фермы.

- Добры дзень, дзеці! Нашы кароўкі вас ужо чакаюць! На нашай ферме знаходзіцца шмат жывёл, палова з іх дае карыснае малако, якое вы напэўна пілі. На пачатку экскурсіі вы бачылі домікі-кабінкі, з якіх выглядалі нязграбныя цяляткі-маляняты: Барбі, Слонік, Сава, Суслік - у кожнага ёсць мянушка, свой дзень нараджэння, парадкавы нумар і бірка. Самыя маленькія сілкуюцца малаком, а старэйшыя п'юць кефір. Даглядаюць іх цялятніцы.

 Наступны пункт экскурсіі - наведванне карпусоў з маладымі цялушкамі, а затым з іх старэйшымі сёстрамі і дарослымі дойнымі каровамі.

- Вось гэтую карову завуць - Марфа, а вось гэтую Зорка, яна больш за ўсіх дае малака. Каровы п'юць з паілак, падыходзяць, націскаюць мордай на рычажок і п'юць.

Назіранне за кармленнем. Звярнуць увагу дзяцей на механізаваную падачу корму пры дапамозе кормараздатчыка, з якога корм падаецца ў спецыяльныя жалабы. Пры дапамозе траспарцёрнай стужкі скотнікі чысцяць у кароў, каб у кароўніку было чыста. Загадчык растлумачыў, як гэта аблягчае працу жывёлаводаў. Расказаў, што корм для кароў рыхтуюць улетку. Дарослым каровам патрэбна шмат ежы, самай рознай, каб яны давалі больш малака. Вось на кармакухні і склалі меню для кароў з усякіх карысных страў. Раніцай даюць каровам духмянае сена, абедам кукурузныя кансервы, сакавітыя пачаткі, лісце кісла - салодкія, апетытныя, вечарам салому. Яе дробна накрышылі, пасыпалі ячменнай мукой. Такое меню вельмі падабаецца каровам. Калі кароў добра карміць, ласкава з імі абыходзіцца, яны даюць шмат малака.

Пытанні да дзяцей: А вы ведаеце, хто і як доіць кароў? (адказы дзяцей).

Загадчык фермы паказаў дзецям даільную залу, у якой было вельмі чыста. Ён растлумачыў, што гэта таксама робіцца для таго, каб надоі былі высокімі. Расказаў, што дояць кароў робаты. Робат дапамагае хутчэй выдойваць шмат кароў.

Паказаць дзецям, як шмат малака надойвае адзін робат ад сваіх кароў. Затым паказалі дзецям халадзільнік-сховішча, у якім падтрымліваецца пэўная тэмпература, неабходная для захоўвання малака, да таго часу, пакуль прыедуць машыны і павязуць яго на малочны завод, дзе вырабяць з малака, шмат розных малочных прадуктаў. Дзеці пералічылі якія яны ведаюць малочныя прадукты.

Выхавальнік. Ну, што спадабалася вам экскурсія? (адказы дзяцей).

Пасля экскурсіі дзеці малююць тое, што ім запомнілася, складаюць аповяд.